Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 217/15/7701	Bardejov, 10.6.2015
EEČ : 2-54-91-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 12. 05. 2014 až doposiaľ v Bardejove a inde, ako otec mal. XXXXX, nar. XXXXX, neprispieval na jej výživu, hoci bol rozsudkom Okresného súdu Bardejove, sp. zn.: XXXXX zo dňa 06. 11. 2013, ktorý nadobudol právoplatnosť dňa 29. 11. 2013, zaviazaný prispievať na jej výživu vo výške 30 % zo sumy životného minima na  nezaopatrené neplnoleté dieťa podľa osobitného zákonom, ktorého výška je 27,13 eur mesačne, vždy do 15. dňa v mesiaci vopred k rukám starej matky XXXXX, nar. XXXXX, trvale bytom XXXXX, XXXXX ktorej bola maloletá týmto rozsudkom zverená do náhradnej osobnej starostlivosti, čím takto za obdobie máj 2014 až marec 2015 dlhuje na výživnom sumu vo výške 298,43,- €, a skutku sa dopustil napriek tomu, že bol v predchádzajúcich dvadsiatich štyroch mesiacoch za taký čin odsúdený a to rozsudkom Krajského súdu v Prešove sp. zn.: XXXXX zo dňa 09. 07. 2014, ktorý nadobudol právoplatnosť dňa 09. 07. 2014 

lebo zanikla trestnosť činu

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 08.04.2015 sp.zn. ČVS: ORP-75/VYS-BJ-2014 bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa  § 207 ods. 1, ods. 3, písm. c/ Trestného zákona, pre skutok, ktorý je uvedený vo výrokovej časti tohto uznesenia. 

	Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX uhradil dlžnú sumu výživného v celom rozsahu poškodenej XXXXX, t. j. mal zaplatiť sumu 298,43 eur a zaplatil sumu 300 eur,  čím vyrovanal celý dlh na výživnom za obdobie máj 2014 až marec 2015.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbanie povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	V danej veci obv. XXXXX uhradil dlžnú sumu výživného v celom rozsahu poškodenej XXXXX,  tak ako ho zaväzoval rozsudok Okresného súdu v Bardejove sp.zn. XXXXX  zo dňa 06.11.2013, ktorý nadobudol právoplatnosť dňa 29.11.2013, pričom oprávnená osoba  a to XXXXX, nar. XXXXX, nebola vydaná nebezpečenstvu núdze.

	Vzhľadom k uvedenému bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viktor Tomáš
prokurátor